כרטיסי משחקי תפקידים לצוות
בשלשות: מורה · תלמיד/ה · צופה. גוזרים כל כרטיס, ומקפלים לאחור את חלק ״הוראות לתלמיד/ה״.
	1. ״הכל בסדר״
המצב: תלמידה בכיתה ח׳ שבזמן האחרון שקטה יותר מהרגיל. המורה הזמינה אותה לשיחה.
המטרה של המורה: שאלות פתוחות, סבלנות לשתיקה, שיקוף רגש.
שאלה לצופה: כמה שאלות פתוחות נשאלו? האם המורה חיכה/חיכתה לפחות 5 שניות?
- - - - - - לקפל לאחור - - - - - -
הוראות לתלמיד/ה בלבד: עני ״בסדר״ ו״לא יודעת״ לכל שאלה סגורה. רק אם המורה שואל/ת שאלה פתוחה ומחכה בשקט – ספרי שקשה לך מאז שהחברה הכי טובה עברה עיר.
	2. ירידה בציונים
המצב: תלמיד בכיתה ט׳ ירד מ־85 ל־55 במתמטיקה ומפספס שיעורי בית.
המטרה של המורה: לא להאשים, להבין מה מאחורי הירידה, צעד קטן ריאלי.
שאלה לצופה: האם נאמרה תווית (״עצלן״)? האם הצעד שנבחר מתאים למצב בבית?
- - - - - - לקפל לאחור - - - - - -
הוראות לתלמיד/ה בלבד: בהתחלה תגיד ״לא בא לי ללמוד״. אם המורה לא מאשים/ה ומתעניין/ת – ספר שבערבים אתה שומר על אחים קטנים כי ההורים עובדים עד מאוחר.



	3. לבד בהפסקות
המצב: תלמיד בכיתה ז׳ נראה הרבה לבד בהפסקות.
המטרה של המורה: שיקוף רגש, מציאת משאב חברתי אחד, צעד קטן.
שאלה לצופה: האם המורה הציע/ה פתרון מוקדם מדי? האם נמצאה חוזקה?
- - - - - - לקפל לאחור - - - - - -
הוראות לתלמיד/ה בלבד: ספר שהקבוצה מהיסודי ״עברה הלאה״, ואתה מעמיד פנים שלא אכפת לך. אם המורה שואל/ת על תחביבים – ספר שאתה אוהב לצייר.
	4. ״המורה שונא אותי״
המצב: תלמידה בכיתה ט׳ כועסת על מורה אחר/ת בבית הספר.
המטרה של המורה: לתת תוקף לרגש בלי לפגוע בקולגה, לחשוב יחד על דרך לפנות.
שאלה לצופה: האם המורה נשאר/ה נייטרלי/ת כלפי הקולגה? האם הרגש קיבל מקום?
- - - - - - לקפל לאחור - - - - - -
הוראות לתלמיד/ה בלבד: דברי בכעס: ״הוא תמיד מעיר רק לי!״. אם המורה מקשיב/ה בלי להגן על הקולגה ובלי להשמיץ אותו – תירגעי ותגידי שאת מרגישה מושפלת מול הכיתה.



	5. לחץ לפני מבחנים
המצב: תלמיד מצטיין בכיתה ח׳ בוכה לפני מבחן.
המטרה של המורה: נרמול, ערוצי גש״ר מאח״ד (למשל גוף: נשימה), צעד קטן.
שאלה לצופה: האם המורה זלזל/ה (״זה רק מבחן״)? האם הוצע כלי מעשי?
- - - - - - לקפל לאחור - - - - - -
הוראות לתלמיד/ה בלבד: ספר שאתה חייב 100, אחרת ״הכל הולך לפח״. הגוף שלך רועד לפני מבחנים. שתף פעולה אם מציעים לך משהו פשוט לגוף.
	6. אחרי אזעקות
המצב: תלמידה בכיתה ז׳ נרדמת בשיעורים ונראית עייפה מאוד.
המטרה של המורה: להקשיב, לנרמל, לבדוק תמיכה, לשקול הפניה ליועצת.
שאלה לצופה: האם המורה בדק/ה מי תומך בה? האם עלתה האפשרות לפנות ליועצת?
- - - - - - לקפל לאחור - - - - - -
הוראות לתלמיד/ה בלבד: ספרי שאת לא ישנה טוב מאז האזעקות, ושאח שלך במילואים. את מתביישת להגיד שאת מפחדת.



	7. ״רק אל תספר/י לאף אחד״
המצב: תלמיד בכיתה ט׳ ביקש לדבר, ופותח במשפט: ״רק תבטיח/י שלא תספר/י לאף אחד.״
המטרה של המורה: לא להבטיח סודיות, להסביר את הגבולות, להפנות ליועצת ולשתף את התלמיד בדרך.
שאלה לצופה: מה המורה ענה/ענתה לבקשה? האם נקבע מתי פונים ליועצת?
- - - - - - לקפל לאחור - - - - - -
הוראות לתלמיד/ה בלבד: אם המורה מבטיח/ה סודיות – ספר שחבר שלך כותב בקבוצה שהוא פוגע בעצמו. אם המורה מסביר/ה בכנות את גבולות הסודיות – היסס, ובסוף ספר בכל זאת.
	8. ״למה אני פה?״
המצב: תלמידה בכיתה ח׳ הגיעה לשיחה בידיים שלובות.
המטרה של המורה: לכבד את הבחירה, להוריד לחץ, לקבוע שיחה קצרה בהמשך.
שאלה לצופה: האם המורה התווכח/ה? האם הוצעה בחירה אמיתית?
- - - - - - לקפל לאחור - - - - - -
הוראות לתלמיד/ה בלבד: תגידי ״אין לי מה להגיד״. אם המורה נותן/ת לך בחירה (מתי, איפה, על מה) ולא לוחץ/ה – תסכימי לדבר על דבר אחד קטן.





כרטיס צופה + מהלך התרגול
סבב של 8 דקות: 5 דקות שיחה, 3 דקות משוב · מחליפים תפקידים בין הסבבים
	מה שמתי לב אליו
	כן
	חלקית
	לא

	הפתיחה הבהירה את מטרת השיחה ואת גבולות הסודיות
	
	
	

	נשאלו שאלות פתוחות
	
	
	

	היה שיקוף של רגש (״נשמע ש…״)
	
	
	

	המורה איפשר/ה שתיקה ולא מיהר/ה לפתרון
	
	
	

	זוהתה חוזקה או משאב
	
	
	

	התלמיד/ה בחר/ה צעד קטן ומוחשי
	
	
	

	היה סיכום וסוכם מעקב
	
	
	

	דגל אדום (אם עלה) קיבל מענה: לא הבטחת סודיות, פנייה ליועצת
	
	
	



משפט אחד שעבד טוב:
______________________________________________________________________________
דבר אחד לנסות אחרת:
______________________________________________________________________________
מהלך התרגול
• כל אחד/ת קורא/ת רק את החלק שלו/ה. ״התלמיד/ה״ קורא/ת גם את החלק המקופל.
• המורה פותח/ת את השיחה; הצופה מסמן/ת בטבלה ושומר/ת על הזמן.
• משוב: קודם ״התלמיד/ה״ – איך הרגשתי? אחר כך הצופה – מה ראיתי? ולבסוף המורה.
• מתחלפים בתפקידים ובכרטיס, ועושים סבב נוסף.
[image: ]  יצרה: רוית ראש בן ישי · שיחה אישית עם תלמיד/ה – ערכת מורה

